דמוגרפיה של ישראל

אוכלוסיית מדינת ישראל מנתה נכון ל-9 במאי 2024, 9,900,000 תושבים (ישראלים). נתון זה כולל כחצי מיליון אזרחים יהודים אשר חיים בהתנחלויות ביהודה ושומרון, וכולל כ-350,000 ערבים תושבי מזרח ירושלים שאינם בעלי אזרחות ישראלית, אך אינו כולל את שאר הפלסטינים החיים ביהודה ושומרון תחת שלטון ישראל. כמו כן, הנתון אינו כולל כ-118,000 עובדים זרים (מתוכם כ-18,000 עובדים שאשרתם פגה); תיירים ללא אשרה בתוקף, שמספרם מוערך בכ-58,000; פליטים ומסתננים מאפריקה, שמספרם המוערך עומד על כ-19,000 (לא כולל ילדיהם שנולדו בישראל ולא כולל אלו שקיבלו מעמד בישראל לאחר שהסתננו) ומספר משתנה ובלתי ידוע של כמה אלפי שוהים בלתי חוקיים תושבי הרשות הפלסטינית. לשם השוואה, עם קום המדינה חיו בישראל כ-780,000 תושבים. נכון ל-2024 כ-73.2% מתוך 9.8 מיליון תושבי ישראל מוכרים כיהודים (כ-7.25 מיליון), כ-21.1% מהם הם ערבים-מוסלמים, ערבים-נוצרים או דרוזים (כ-2.037 מיליון) וכ-5.7% (כ-534 אלף), מוגדרים "אחרים" מהם 300,000 יהודים על פי חוק השבות הרשומים במשרד הפנים כחסרי סיווג דת והשאר הם נוצרים לא-ערבים – כולל בני משפחות של יהודים שלא התגיירו, ארמנים, כמרים ונזירים מלאומים שונים, כמו כן קהילה מוסלמית של צ'רקסים, קהילת העבריים השחורים, פליטים וייטנאמים לשעבר, ובני דתות ולאומים אחרים. תוחלת החיים הממוצעת בישראל נכון לשנת 2022 היא 83.5 שנה, מקום 5 בעולם. ישראל היא המדינה בעלת קצב גידול האוכלוסין המהיר ביותר מבין המדינות המפותחות, 2% (קצב גידול של 2.1% של האוכלוסייה הערבית לעומת 1.7% של אוכלוסייה יהודית ו"אחרים") במהלך תשפ"ב, בכך היא סוטה מהמודל הקלאסי של תמורה דמוגרפית וממוקמת במקום ה-26 ברשימת המדינות בעלות צפיפות האוכלוסין הגבוהה בעולם. עד 2040 צפויה ישראל להפוך למדינה הצפופה ביותר ב-OECD. במהלך תשפ"ב נוספו לאוכלוסייה במאזן ההגירה לישראל כ-63 אלף איש, מהם כ-59 אלף עולים חדשים. נכון ל-2021, שיעור הפריון הכולל בישראל היה 3 ילדים לאישה, השיעור הגבוה מכל מדינות ה-OECD. שיעור הפריון הכולל של נשים יהודיות עמד על 3.13 ושל נשים מוסלמיות על 3.01. במגזר היהודי, שיעור הפריון בקרב נשים חרדיות הוא הגבוה ביותר. בתחילת שנות השמונים היה שיעור הפריון בקרב נשים חרדיות סביב 5.6, אך מאז טיפס ועלה והגיע בשיא ל-7.5–7.6 בשנת 2002. נכון לשנים 2018–2020 עמד שיעור הפריון בקרב נשים חרדיות על 6.64. בקבוצות אחרות באוכלוסייה היהודית שיעורי הפריון הם כדלקמן: דתיות שאינן חרדיות – סביב 3.92; נשים מסורתיות-דתיות – 2.6, מסורתיות שאינן דתיות – 2.2–2.3; נשים חילוניות: 1.96. באופן מפתיע, בקרב מוסלמיות השיעור אצל "נשים דתיות מאוד" נמוך מעט מהשיעור אצל "נשים דתיות". הסבר אפשרי לתוצאה סטטיסטית זו הוא הקושי להגדיר מידת אדיקות דתית בקרב מוסלמים בישראל, בשונה מהמגזר היהודי, שבו ההגדרה ברורה יותר. שיעור הפריון הכולל בקרב הבדואים במחוז הדרום, עומד על כ-4.8 ילדים לאישה (נכון ל-2020). הילודה בישראל יוצאת דופן לא רק בגובהה, אלא גם בכך שניכרות בה נורמות לעידוד ילודה שחוצות מגזרים, רמות השכלה ורמות דתיות שונות – וכן מפני שהעלייה בפריון התרחשה בד בבד עם עלייה בגיל הלידה הראשונה והתרחבות ההשכלה בקרב נשים, לפחות באוכלוסייה היהודית. לידות, מספרים מוחלטים, על פי דת האם מראשית שנות האלפיים ועד שנת 2017 גדל מספר הלידות לאימהות יהודיות בכ-46%, מ-92,000 ל-134,000. מספר הלידות לאימהות מוסלמיות גדל באותה התקופה ב-6% בלבד, ועמד במשך רוב שנות המאה ה-21 על כ-35,000 לידות לשנה. בשנת 2021 עמד אחוז הלידות של אימהות יהודיות ואחרות בכלל הלידות בישראל על 73.3%, ושל אימהות מוסלמיות על 21.3%. עד שנת 2004 ה"אחרים" היו כלולים תחת אותה קטגוריה של היהודים. בשנותיה הראשונות של מדינת ישראל שיעור הפריון של נשים ערביות היה גבוה באופן משמעותי משיעור הפריון של נשים יהודיות. אולם, מגמה זו השתנתה ובשנת 2016, לראשונה שיעור הפריון הכולל של הנשים היהודיות עלה על זה של נשים ערביות (3.16 ילדים בממוצע לאישה אצל נשים יהודיות לעומת 3.11 אצל נשים ערביות ב-2021). בשנת 2020 שיעור הפריון הכולל בישראל היה 2.90. מספר זה היה נמוך בהשוואה ל-3.01 ב-2019 ול-3.09 ב-2018, אך גבוה מכל מדינות ה-OECD שהממוצע שלהן ב-2019 היה 1.61 ילדים לאישה. שיעור הפריון הכולל הגבוה ביותר בישראל נרשם בקרב נשים יהודיות – 3.00, אחריו, נשים ערביות – 2.82, ואילו השיעור הנמוך ביותר נרשם בקרב נשים ללא סיווג דת – 1.35. ערך מורחב – יהדות ישראל, ערביי ישראל, דרוזים בישראל יהודים – כ-73.2% מאוכלוסיית ישראל מוכרים רשמית כיהודים. האוכלוסייה היהודית מנתה בספטמבר 2022 בערך 7,247,000 תושבים. נכון ל-2024, כ-79% מהאוכלוסייה היהודית נולדה בארץ, 14% ילידי אירופה ואמריקה, ו-7% ילידי אסיה ואפריקה. ערבים – 21.1% מאוכלוסיית ישראל הם ערבים. אוכלוסייה זו מנתה במאי 2024 כ-2,089,000 תושבים, כולל כ-354,000 ערבים תושבי מזרח ירושלים, המחזיקים בתעודת תושב קבע. מתוך ערביי ישראל לפי דוח הלמ"ס: 85.3% הם מוסלמים, המונים 1,782,000 אזרחים. 18% מאוכלוסיית ישראל. 9.0% הם נוצרים, המונים כ-188,000 אזרחים. כ-2% מאוכלוסיית ישראל. 6.3% דרוזים, המונים כ-152,000 אזרחים. 1.6% מאוכלוסיית ישראל. אחרים – תושבים שאינם שייכים לאף אחת מהקטגוריות לעיל. כ-5% מתושבי מדינת ישראל, המהווים כ-478,000 תושבים מאוכלוסיית המדינה, מוגדרים כ"אחרים". רובם המכריע הם עולים מברית המועצות לשעבר ובני משפחותיהם, שאינם רשומים כיהודים במשרד הפנים (תושבים ללא סיווג דת ונוצרים שאינם ערבים), וקיבלו את אזרחותם מתוקף חוק השבות. בקבוצה זו נכללים במספרים קטנים מיעוטים כמו הצ'רקסים (המונים כ-4,700 נפש), הארמנים (המונים כ-3,000 נפש), טורקים ישראלים והשומרונים אזרחי ישראל (המונים 820 נפש), שמהווים ביחד כ-0.01% מכלל תושבי מדינת ישראל. מוצאם האתני ודתם של השומרונים שונים משל היהודים, והם מגדירים עצמם "בני ישראל" או "ישראלים שומרונים". רוב אנשי קבוצת "האחרים" שהם יוצאי ברית המועצות לשעבר נטמעו מבחינה תרבותית בחברה היהודית בישראל, והפער בין ראייתם העצמית כשייכים לחברה ובין הגדרתם ההלכתית – מוליד לעיתים חיכוכים חברתיים, תרבותיים ודתיים. בין היתר, עלתה הקריאה לעודד גיור המוני בקרב אוכלוסייה זו; לשם כך, הוקם המכון המשותף ללימודי יהדות. ערך מורחב – דת בישראל לפי נתוני הלשכה המרכזית לסטטיסטיקה כפי שפורסמו בערב ראש השנה תשפ"א, 19 בספטמבר 2020, בהגדרה עצמית של יהודים בני 20 ומעלה על בסיס מידת דתיות: 43.1% חילונים 21.1% מסורתיים 12.3% מסורתיים-דתיים 11.3% דתיים 10.1% חרדים הערה: מסקר הלמ"ס לשנת 2014 עולה, כי מתוך כלל הלומדים בבית ספר יסודי בחינוך הממלכתי, הממלכתי-דתי והחרדי יחדיו, כ-30.04% חרדים. להלן התפלגות אלו שהגדירו עצמם "שומרים מסורת במידה רבה" בקרב היהודים: בשנת 1991 – 24%. בשנת 1999 – 19% (ירידה בעקבות העלייה מברית המועצות). בשנת 2009 – 26%. פרופ' ארנון סופר מצביע על נתוני ילודה לפי התפלגות דתית: בשנת 2007 נולדו כ-110,000 ילדים יהודים, מתוכם כ-18,000 בלבד למשפחות חילוניות (כ-16.4%). בחינוך העברי שלושה זרמים עיקריים: ממלכתי ממלכתי-דתי חרדי רוב תלמידי החינוך העברי לומדים בבתי ספר שבפיקוח הממלכתי, אך בין השנים 2000 ו-2017 ירד חלקם מ-60.4% ל-52.0%. באותן השנים נרשמה ירידה קלה באחוז התלמידים שלמדו בבתי ספר בפיקוח הממלכתי-דתי, מ-19.2% ל-18.5% ואילו אחוז התלמידים שלמדו בבתי ספר בפיקוח החרדי עלה מ-20.4% ל-29.5%. כ-83% מהאוכלוסייה הערבית (שהם 17.6% מאוכלוסיית ישראל) הם ערבים מוסלמים. כ-9% מהאוכלוסייה הערבית (שהם 1.9% מאוכלוסיית ישראל) הם ערבים נוצרים. כ-8% מהאוכלוסייה הערבית (שהם 1.6% מאוכלוסיית ישראל) הם דרוזים. לפי סקר של הלשכה המרכזית לסטטיסטיקה (שכלל בני 20 ומעלה (סוף 2016): בקרב האוכלוסייה הערבית 11% הגדירו את עצמם חילונים, 57% מסורתיים, וכ-31% דתיים או דתיים מאוד. בקרב האוכלוסייה המוסלמית בלבד, 9% מגדירים עצמם "דתיים-מאוד", 51% "דתיים", 29% לא כל כך דתיים ו-10% לא דתיים (חילונים).[דרוש מקור] מספר היהודים והמוסלמים בקרב אוכלוסיית ישראל (באלפים) לא ניתן להציג את הגרף באופן זמני – ההרחבה Graph להצגת תרשימים מושבתת כרגע. בסוף שנת 2023 חיו בישראל כ-4,949,800 נשים, והן 50.3% מאוכלוסיית המדינה. גברים 4,892,100 (49.7%) יחס גברים/נשים באוכלוסייה עמד על 0.99 יחס לידות של זכרים/נקבות בישראל הוא 1.05 (105 זכרים לכל 100 נקבות). אוכלוסיית ישראל צעירה יחסית, ונמצאת במקום השני במדד המדינות הצעירות ב-OECD, ובמקום 89 בעולם כולו. התפלגות האוכלוסייה לפי גילאים (נכון ל-2019): 28.2% היו בני 0–14 15.1% היו בני 15–24 13.4% היו בני 25–34 12.6% היו בני 35–44 10.4% היו בני 45–54 8.5% היו בני 55–64 11.8% היו בני 65 ומעלה הנתונים להלן נכונים לשנת 2019. כלל האוכלוסייה: 1.9% יהודים ואחרים: 1.9% ערבים: 2.0% (נכון ל-2023) 12.9% מחוז ירושלים (1,245,100 תושבים) 16.3% מחוז הצפון (1,571,100 תושבים) 11.8% מחוז חיפה (1,134,000 תושבים) 24.5% מחוז המרכז (2,365,000 תושבים) 15.6% מחוז תל אביב (1,512,400 תושבים) 14.1% מחוז הדרום (1,362,500 תושבים) 5.2% יהודה ושומרון (502,700 תושבים) 100% (סך כולל 9,696,400 תושבים) יצוין כי ביהודה ושומרון חיים בין 2.5 ל-3 מיליון פלסטינים שאינם אזרחי מדינת ישראל. האזור עם האוכלוסייה הצעירה ביותר הוא יהודה ושומרון עם הגיל החציוני 19.2. זהו גם האזור עם הגידול השנתי הגדול ביותר, 3.5%. המחוז עם האוכלוסייה המבוגרת ביותר הוא מחוז חיפה עם הגיל החציוני 33.7. המחוז עם הגידול השנתי הקטן ביותר הוא מחוז הצפון עם 1.5% בשנה. המחוז הצפוף ביותר הוא מחוז תל אביב עם כ-8,593 נפש לקמ"ר. המחוז המרווח ביותר הוא מחוז הדרום עם כ-96 נפש לקמ"ר. קצב גידול האוכלוסייה בישראל יוצא דופן ביחס למדינות ה-OECD. בשנת 1997 עברה ישראל את מקסיקו ונהייתה למדינה בעלת גידול האוכלוסייה הגבוה ביותר מבין מדינות ה-OECD. שורה ארוכה של חוקרים ואנשי ציבור ישראלים טוענים שקצב הגידול החריג של אוכלוסיית ישראל עלול להשפיע באופן שלילי על איכות החיים העתידית במדינה. ישראל מדורגת במדד המדינות הצפופות בעולם במקום ה-29 עם כ-434 נפש לקמ"ר אחד. עם זאת, נתון זה מתייחס לכל אוכלוסיית ישראל, כולל כ-497,000 תושבים יהודים ישראלים המתגוררים בפועל בשטחי C במחוז יהודה ושומרון שתוחמים 3,539 קמ"ר, אך אינו מחשיב את שטחי C כחלק מהשטחים לחישוב יחסי נפש לקמ"ר. עם זאת, על שטחי C מתגוררים גם ערבים פלסטינים, מספרם אינו מדויק וישנן הערכות שונות, בין כ-70,000 לכ-125,000 בשנים 2008–2012 לבין כ-80,000 ב-2017. כך שחישובי יחס נפש לקמ"ר של תושבי ישראל עלולים לנוע בהתאם לחישובים השונים. הרכב האוכלוסייה במדינת ישראל הושפע מגלי עלייה והגירה, מלחמות, ושינויי פיריון. עובדה זו הקשתה על חיזוי הנתונים הדמוגרפיים בה. הראשון שעסק בנושא באופן משמעותי הוא ההיסטוריון שמעון דובנוב, שחזה ב-1898, שבשנת 2000 יהיו בישראל כ-500,000 יהודים. האוכלוסייה היהודית הושפעה מגלי העלייה השונים. בשנת 1945, לפי הערכת מחלקת הסטטיסטיקה של הסוכנות היהודית, היו בארץ ישראל 592,000 יהודים, מתוכם כ-78% אשכנזים, כ-9% ספרדים, כ-5% תימנים וכ-8% מיתר עדות המזרח. גם האוכלוסייה הערבית בארץ ישראל עברה שינויים. בתקופת המנדט הבריטי הייתה האוכלוסייה הערבית בתחומי ארץ ישראל בעלת הגידול המהיר ביותר במזרח התיכון, כאשר בסמוך ליישובים היהודיים נרשם גידול של עד 11% באוכלוסייה הערבית. בשנת 1948, הידלדלה האוכלוסייה הערבית כמעט לחלוטין עקב בריחה המונית של ערביי ישראל למדינות ערב, ובשנים שלאחר קום המדינה אפשרה ישראל לכ-200,000 ערבים לחזור להתיישב בתחומי מדינת ישראל[דרוש מקור]. בשנים 1948–1967 חלה התמעטות מה באוכלוסיית יהודה ושומרון. בשנים 1967–1993, חל גידול חד באוכלוסייה הערבית ביהודה ושומרון. בשנת 1993, במסגרת הסכמי אוסלו, הובאו לישראל כ-50,000 ערבים, וייתכן שהיגרו לישראל עוד כ-400,000 ערבים, אשר לא התאזרחו,[דרושה הבהרה] במסגרת מדיניות פתיחת הגבולות עם ירדן (על פי ארנון סופר[דרוש מקור]). אוכלוסיית ערביי ישראל הושפעה אף היא: ישראל העניקה אזרחות לערבים שנישאו לאזרחים ישראלים, במסגרת איחוד משפחות. כמה מאות אלפי ערבים קיבלו אזרחות מאז 1967[דרוש מקור]. בשנות ה-2000 והאינתיפאדה השנייה נרשם מאזן הגירה שלילי בקרב ערביי יהודה ושומרון, וחלה ירידה חדה בשיעור הילודה, בהתאם למגמה הכללית בקרב ערביי האזור מלבד רצועת עזה שבה שיעור הילודה נותר גבוה מאוד (66 אלף לידות בשנה). על פי תחזיות דמוגרפיות שערכה הלשכה המרכזית לסטטיסטיקה על בסיס נתוני שנת 2015, צפויה אוכלוסיית ישראל להגיע בשנת 2065 לכ-20 מיליון תושבים. עיור בישראל מפקדי אוכלוסין בישראל מפקד אוכלוסין 1931 של ארץ ישראל מפקד אוכלוסין 1922 של ארץ ישראל צפוף – הפורום לאוכלוסייה סביבה וחברה משה ליסק, דן הורוביץ, מצוקות באוטופיה: ישראל – חברה בעומס יתר, תל אביב: עם עובד, 1990. לילך רוזנברג־פרידמן, ציונות מבטן ומלידה: הילודה ביישוב ובמדינת ישראל בראשיתה: מניעתה ועידודה 1960-1918, מכון בן-גוריון לחקר ישראל והציונות, 2023. אורית מילר כתב, הצעות מחד ומציאות מנגד: ההתמודדות עם הסוגיה הדמוגרפית בגדה המערבית בישראל – 1977-1967, ישראל: המכון למחקרי ביטחון לאומי, 2024 מדיה וקבצים בנושא דמוגרפיה של ישראל בוויקישיתוף אלעד מלכא, די לנפנף באיום הדמוגרפי, באתר מידה, 17 בנובמבר 2016 תומר ניר, ‏נתונים דמוגרפיים: החילונים יולדים יותר, הערבים פחות, באתר "סרוגים", 24 בינואר 2011 הלשכה המרכזית לסטטיסטיקה - אוכלוסייה ודמוגרפיה ישראל, תקציר ונתונים סטטיסטיים באתר ספר העובדות על מדינות העולם של ה-CIA (באנגלית) הפורום לאוכלוסייה, סביבה וחברה העוסק בסוגיית גידול האוכלוסין בישראל דו"ח עתיד צפוף - ישראל 2050 של הפורום לאוכלוסייה, סביבה וחברה. אתר אנשים ישראל - המדריך לחברה הישראלית ארצות מוצא במגזר החילוני הוותיק, בארכיון האינטרנט של אתר "אנשים ישראל" אוכלוסיית ישראל 1990–2009 (סטטיסטי-קל), הלשכה המרכזית לסטטיסטיקה ארנון סופר ויבגניה ביסטרוב, ישראל, דמוגרפיה בין השנים 2007-2020 – קתדרת חייקין לגיאואסטרטגיה, אוניברסיטת חיפה עוזי רבהון וגלעד מלאך, מגמות דמוגרפיות בישראל, מרכז מציל"ה, דצמבר 2009 יעקב פייטלסון, התהליכים הדמוגרפיים בארץ ישראל (1800-2013), באתר המכון לאסטרטגיה ציונית אברהם בן-עזרא, דמוגרפיה: מבט על העבר ואל העתיד, באתר News1 מחלקה ראשונה, 29 באפריל 2012 אם בישראל היו רק 100 אנשים (אורכב 24.04.2015 בארכיון Wayback Machine), באתר כלכליסט, 22 באפריל 2015. שירה אבדר תומר אלמגור דאטה12, ‏תשפ"ד במספרים | אוכלוסיית ישראל מונה 9.795 מיליון איש, 70 אלף עלו לישראל, באתר ‏מאקו‏, 13 בספטמבר 2023 נעם בוקסבאום, שבט אחים, באתר TheMarker‏, 27 במרץ 2018 בישראל יש מיליון תושבים. טקס לפתיחת המיליון השני על סיפון האניה "ארצה". יומני כרמל דצמבר 1949. (התחלה 1:31) מאמרים של המכון לאסטרטגיה ציונית בנושאי דמוגרפיה. (התחלה 1:31) "חג המיליון הראשון לאוכלוסיית ישראל", כרזה בספרייה הלאומית, דצמבר 1949 גידול אוכלוסיית ישראל, אתר אקו-ויקי בהתאם לחוק יסוד: ישראל – מדינת הלאום של העם היהודי. ישנם אומדנים שונים לגבי מספר הפלסטינים החיים בשטחי יהודה ושומרון. רובם נעים בין 2 ל-3.2 מיליון תושבים. מתוכם 341,500 ערבים תושבי ירושלים, שרובם בעלי מעמד של תושב קבע ואינם בעלי אזרחות ישראלית. רובם המוחלט הם ילדים, נכדים או בני/בנות זוג של יהודים, על כן זכאים לאזרחות ישראלית מתוקף חוק השבות. בלמ"ס מגדירים אותם כ"אחרים", כלומר: כנספחים למגזר היהודי. אוכלוסיית היהודים (כולל ה"אחרים") מנתה במאי 2022, כ-7,499,000 אזרחים. עם זאת, דירוג זה לא מחשיב כחלק משטח מדינת ישראל את שטחי יהודה והשומרון, בהם חיים כחצי מיליון ישראלים. ראו פירוט בעניין זה בהמשך הערך. לפי קיום מצוות מסוימות, השתייכות מגזרית-מפלגתית, מוסדות החינוך לילדים וכדומה. המספרים כוללים כ-340,000 ערבים-מוסלמים תושבי מזרח ירושלים בעלי מעמד תושב, שאינם אזרחי ישראל. בעקבות חוק ירושלים בשנת 1980 נוספו למדינת ישראל ערביי מזרח ירושלים כבעלי מעמד תושב. מגמות שינויי הפיריון, המלחמות, ההגירה השלילית והחיובית אינם נכללים, בדרך כלל, במסגרת חיזויים דמוגרפיים. ברבעון יש 16,500 לידות ברצועה. כמה אנאלפביתים יש בישראל?, באתר ‏מאקו‏, 20 במרץ 2014 רשימת מדינות על-פי אחוזי אוריינות#ישראל ירון דרוקמן, ערב יום העצמאות ה-76: מספר הישראלים - 9.9 מיליון, באתר ynet, 9 במאי 2024 ישראל במספרים ערב ראש השנה תשפ"ד: נתונים נבחרים מהלוחות השנתיים 2023, באתר www.cbs.gov.il לדוגמה: PCBS Indicators, הלשכה הפלסטינית המרכזית לסטטיסטיקה, ‏2023 (באנגלית) נתוני זרים בישראל, רשות האוכלוסין וההגירה, יולי 2022 מגמות ותמורות באוכלוסיית ישראל, באתר lib.cet.ac.il אוכלוסיית ישראל בפתחה של שנת 2023, באתר הלשכה המרכזית לסטטיסטיקה, ‏29 בדצמבר 2022 מקור שנתון סטטיסטי לישראל מס' 73, אוכלוסייה, מקורות גידול האוכלוסייה, לפי קבוצת אוכלוסייה ודת, לוח 2.12 OECD Data, Fertility rates World Population Review, Countries by Density 2021 שנתון סטטיסטי לישראל מס' 73, אוכלוסייה, שיעור פריון לפי גיל ודת, לוח 2.41 ענת לוי, שיעורי הפריון הכולל בישראל לפי דת ולפי רמת דתיות והשפעתם על ההוצאה הציבורית, 2016 פריון של נשים יהודיות ומוסלמיות בישראל לפי מידת אדיקותן הדתית, בשנים 1979–2009, באתר הלמ"ס תחזיות אוכלוסייה לישראל לטווח ארוך: 2009–2059, באתר הלמ"ס, 21 במרץ 2012 אור קשתי, שיעור הילודה הממוצע של נשים בדואיות ירד בחצי בתוך 20 שנה, באתר הארץ, 2 בדצמבר 2021 אלכס וינרב, דב צ'רניחובסקי, אביב בריל, דפוסי הפריון יוצאי הדופן בישראל, באתר מרכז טאוב, 23 בדצמבר 2018 פרופ' מנואל טרכטנברג, פרופ' רחל אלתרמן, פרופ' דן בן דוד, דן פרי, פרופ' שלמה בכור, ד"ר שירה לב עמי, עו"ד איריס האן, ד"ר דוד כץ, דוד אלקן, עתיד צפוף – ישראל 2050 לקט נתונים לרגל יום הילד הבין-לאומי 2016. ילודה ופריון בישראל 2020, באתר הלמ"ס "אוכלוסייה ביישובים ובאזורים סטטיסטיים, לפי דת, סוף 2019". הלשכה המרכזית לסטטיסטיקה. ישראל במספרים ערב ראש השנה תשפ"א – נתונים נבחרים מהלוחות השנתיים 2020, באתר old.cbs.gov.il אוכלוסיית ישראל לפי דת והגדרה עצמית של מידת דתיות: נתונים נבחרים מתוך דוח פני החברה מס' 10 נתונים השוואתיים במדינות הOECD, מגיל 0 עד 14, באתר משרד הבריאות Young Population, מגיל 0 עד 14 השנתון הסטטיסטי 2020, אוכלוסייה לפי מין, דת וגיל, באתר הלמ"ס מקורות גידול האוכלוסייה, באתר הלמ"ס, 2020 countries by density 2022 נתוני אוכלוסייה לפי מחוז באתר הלמ"ס ההתנחלויות: כל הנתונים באתר המרכז הירושלמי לענייני ביטחון ומדינה ‘Israel’s gone way beyond apartheid’, April 26, 2012, New Internationalist Hagit Ofran, Area C: Palestinian Construction and Demolition Stats - February 2008, February 2008, Kibbush web site דני רובינשטיין, הכלכלה הפלסטינית: המערכה הכלכלית, באתר כלכליסט, 19 בינואר 2010 Gil Hoffman, Sarah Levi, Bennett reveals plan for peace, calls for drastic West Bank change, ‏11 באוקטובר 2017 (באנגלית) יורם אטינגר, נתונים מרעננים על דמוגרפיה, באתר ישראל היום, 13 בדצמבר 2011 הישוב העברי, ידיעות עיריית תל אביב, 15 באוגוסט 1946 Palestine Situation Report 2 - Final-2 תחזית אוכלוסיית ישראל עד שנת 2065: 20 מיליון איש, באתר "הידען", 22 במאי 2017 ביקורת: שלמה אהרונסון, על ספרם של דן הורוביץ ומשה ליסק, עיונים בתקומת ישראל 1, 1991, עמ' 552–555